b'\n_START_ARTICLE_\nVincencij Dolinar\n_START_SECTION_\n\xc5\xbdivljenje in delo\n_START_PARAGRAPH_\nVincencij (Vinko) Dolinar se je rodil, kot nezakonski sin v majhni vasici Sv. Petra Hrib. Osnovno \xc5\xa1olo je obiskoval v \xc5\xa0kofji Loki, zaradi svoje nadarjenosti je \xc5\xa1olanje nadaljeval na Dr\xc5\xbeavni realni gimnaziji kralja Aleksandra I. Zedinitelja v Kranju. Med II. svetovno vojno se je odlo\xc4\x8dal med domobranci in partizani ter razmi\xc5\xa1ljal o priklju\xc4\x8ditvi k eni od skupin, vendar ga je prej doletela nasilna mobilizacija v nem\xc5\xa1ko vojsko, kamor so ga vpoklicali leta 1944. Po nekaj tedenskem urjenju, je bil poslan na rusko fronto. Tam je bil konec leta 1944 ranjen, saj se mu je v trup zaril kos grante. Prepeljali so ga v bolni\xc5\xa1nico v Gradec, kjer je trpel hude bole\xc4\x8dine, rana pa se mu je zastrupila. Umrl je v za\xc4\x8detku leta 1945._NEWLINE_Pisal je prilo\xc5\xbenostne pesmi in pesmi s politi\xc4\x8dno vsebino. Za \xc4\x8dasa svojega \xc5\xbeivljenja jih ni objavil, vse so ostale zapisane v zvezkih, ki so se oranil v njegovi zapu\xc5\xa1\xc4\x8dini. Pesmi so preproste, po obliki so podobne Pre\xc5\xa1ernovim. Nekaj pesmi je bilo objavljenih v reviji \xc3\x81ndoht (COBISS) in v Spisih Venceslava Burje (COBISS).'